Sorana Cîrstea a fost eliminată în optimile de finală ale turneului WTA de la Roma, după ce a pierdut în două seturi în fața americancei Madison Keys, cu 6-2, 6-1.
Cap de serie numărul 28, Sorana Cîrstea a pierdut în fața americancei după exact o oră de joc.
La scorul de 3-1 pentru Keys în setul secund şi 0-15 pe serviciul româncei, doi tineri au pătruns pe unul din principalele terenuri de la Foro Italico, Pietrangeli, surprinzând forţele de ordine.
Cu veste portocalii, cei doi tineri au vărsat o substanţă lichidă şi confetti pe zgura, înainte de a fi evacuaţi de forţele de ordine. Meciul a fost întrerupt circa un sfert de oră din cauza acestui incident.
Pentru calificarea în optimi, Sorana Cîrstea s-a ales cu un cec de 52.480 de euro şi 120 de puncte WTA.
Tot astăzi, nu mai devreme de 20.50, este programat duelul dintre Irina Begu (33 de ani, 161 WTA) și Danielle Collins (30 de ani, 15 WTA). Irina Begu este ultima reprezentantă a României pe tabloul de simplu de la Roma.